**Előterjesztés Pápakovácsi Község Önkormányzata Képviselő-testületének 2016. január 6-i rendkívüli testületi ülésére**

* napirend: Fogászati alapellátáshoz kapcsolódó döntések meghozatala

**Tisztelt Képviselők!**

Az önkormányzat a fogorvosi ellátásra feladatvállalási szerződést kötött 1998. decemberében dr. Glied-Berke Magdolna doktornővel. A szerződés alapján Pápakovácsi község mellett Vaszar, Kup, Ganna, Döbrönte község is az ellátási körzetbe tartozott. A későbbiek folyamán Takácsi, Bakonyjákó, Németbánya, Farkasgyepű község is az ellátási körzetbe került. A doktornő sajnálatos módon 2015. év végén meghalt, így az új feladatellátási szerződés megkötéséig az önkormányzatnak szükséges ellátni a feladatot, megkérni a működési engedélyt. Az egészségügyi alapellátásról szóló 2015. évi CXXIII. törvény 5. § (1) bekezdés b) pontja értelmében a települési önkormányzat az egészségügyi alapellátás körében gondoskodik a fogorvosi alapellátásról.

A doktornő lánya, dr. Glied-Berke Barbara a továbbiakban szeretné a fogorvosi körzetet továbbvinni, a praxisjogot kiváltani, s az önkormányzatokkal szerződést kötni. A praxisjog kiváltásához szükséges az ellátott önkormányzatok nyilatkozata, hogy a fogászati alapellátásra a szerződést dr. Glied-Berke Barbara doktornővel kívánják megkötni. Ehhez testületi döntés szükséges.

A folyamat több fázisú lesz. Azellátásban részt vevő önkormányzatoknak kell megkérni a működési engedélyt. Emellett dr. Glied-Berke Barbara megkéri a vállalkozói engedélyt. Amíg az önkormányzat látja el a fogászati alapellátást, szerződést kell kötnie fogorvossal a feladat ellátására. Esetünkben tervek szerint egy hónapról beszélünk. Ezen időtartam alatt sincs lehetősége arra az önkormányzatnak, hogy közalkalmazotti szerződést kössön fogorvossal, hanem ezen feladatot megbízási szerződéssel kívánja az önkormányzat ellátni. A megbízási szerződés alapján azon összeget biztosítva szerződéses összegként januárra, melyet az OEP közölt 2015. évre vonatkozóan havi átlagfinanszírozásra. Ez az összeg: 840.000,- Ft Ezen összeget a fogorvosi körzetet alkotó önkormányzatok lakosságszámuk alapján biztosítják, s megbízzák Vaszar község önkormányzatát a működési engedély beszerzésére, illetve a megállapodás megkötésére.

Következőekben az önkormányzatok nyilatkoznak, hogy a fogászati alapellátásra szerződést kívánnak kötni a doktornővel. Ezen nyilatkozat birtokában a doktornő megkéri a praxisjogot. Amennyiben ezen jog megvan számára, úgy az önkormányzatokkal feladat-ellátási szerződést köt a fogászati alapellátásra.

Az alapellátási szerződésnél fontos szempont, hogy az önkormányzatokat ne terhelje további anyagi kötelezettség a feladat ellátásához kapcsolódóan.

**Pápakovácsi Község Önkormányzat Képviselő-testületének …/2016.(I.) KT határozata**Pápakovácsi Község Önkormányzata fogászati alapellátásra szerződést kíván kötni dr. Glied-Berke Barbara vállalkozóval az önkormányzat fogászati alapellátásának biztosítására. Az önkormányzat rögzíti, hogy az alapellátási szerződés megkötésének feltétele, hogy az önkormányzat nem biztosít hozzájárulást a fogászati alapellátás biztosításához.   
Felelős: polgármester  
Határidő: 2016. február 1., vagy praxisjog megszerzését követő 15 napon belül.

**Pápakovácsi Község Önkormányzat Képviselő-testületének …/2016.(I.) KT határozata**Pápakovácsi Község Önkormányzata által fogászati alapellátásra kötött szerződés Dr. Glied-Berke Magdolna doktornővel a doktornő halála miatt megszűnt, a feladat ellátása az önkormányzatra visszaszállt. A képviselő-testület Vaszar Község Önkormányzatát megbízza, hogy Vaszar, Pápakovácsi, Kup, Ganna, Döbrönte, Takácsi, Bakonyjákó, Németbánya, Farkasgyepű község ellátási területre a fogászati ellátásra a működési engedélyt kérje meg, az ügyben járjon el. A működési engedély megkérése mellett megbízási szerződés megkötésével Dr. Glied-Berke Barbara vállalkozóval a feladat ellátásáról gondoskodjon.   
Felelős: polgármester  
Határidő: 2016. január 15.

**Pápakovácsi Község Önkormányzat Képviselő-testületének …/2016.(I.) KT határozat**Pápakovácsi Község Önkormányzatának Képviselő-testülete a Vaszar, Pápakovácsi, Kup, Ganna, Döbrönte, Takácsi, Bakonyjákó, Németbánya, Farkasgyepű községek által meghatározott fogászati alapellátási körzet 2016. január 1-jétől történő működtetéséhez OEP finanszírozás hiányában 840.000,- összeg vonatkozásában lakosságszám alapján járul hozzá. A hozzájárulást a táblázatban foglalt összegben az önkormányzat Vaszar község önkormányzat számlájára 2016. január 25-ig utalja át a táblázatban foglaltaknak megfelelően.

|  |  |  |  |
| --- | --- | --- | --- |
| **Megnevezés** | **Lakosságszám**  **(2015.01.01.)** | **Megoszlás aránya** | **Fizetendő hozzájárulás** |
| Vaszar | 1568 | 30 % | 251 791 |
| Pápakovácsi | 593 | 11% | 95 225 |
| Kup | 487 | 9% | 78 203 |
| Ganna | 289 | 6% | 46 408 |
| Döbrönte | 262 | 5% | 42 072 |
| Takácsi | 874 | 17% | 140 348 |
| Bakonyjákó | 682 | 13% | 109 516 |
| Németbánya | 108 | 2% | 17 343 |
| Farkasgyepű | 368 | 7% | 59 094 |
| Összesen: | 5231 | 100% | 840 000 |

Felelős: polgármester  
Határidő: Szövegben adott

Pápakovácsi , 2015. január 4..

Burghardt Ferenc

polgármester